2014.gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_\_\_ .§)

**Grozījumi Ministru kabineta 2010.gada 26.oktobra noteikumos Nr.997 „****Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai”**

Izdoti saskaņā ar

Ministru kabineta iekārtas likuma

31.panta pirmās daļas 3.punktu

Izdarīt Ministru kabineta 2010.gada 26.oktobra noteikumos Nr.997 „Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai” (Latvijas Vēstnesis, 2010, 177.nr., 2013, 102.nr., 2013. 252.nr., 2014. 146.nr) šādus grozījumus:

1. Izteikt 7.punktu šādā redakcijā:

„7. Atbalstu nepiešķir šo noteikumu 3.1. apakšpunktā minētajiem saimnieciskās darbības veicējiem, kuriem:

7.1. ar tiesas spriedumu ir pasludināts maksātnespējas process vai tiek īstenots tiesiskās aizsardzības process, ar tiesas lēmumu tiek īstenots ārpustiesas tiesiskās aizsardzības process, uzsākta bankrota procedūra, piemērota sanācija vai mierizlīgums vai saimnieciskā darbība ir izbeigta;

7.2. garantijas pieteikuma iesniegšanas dienā saimnieciskās darbības veicējiem, kas ir kapitālsabiedrības, uzkrāto zaudējumu dēļ ir zaudēta vairāk nekā puse no to parakstītā kapitāla. Tā tas ir gadījumā, ja, uzkrātos zaudējumus atskaitot no rezervēm (un visām pārējām pozīcijām, kuras vispārpieņemts uzskatīt par daļu no saimnieciskās darbības veicēja pašu kapitāla), rodas negatīvs rezultāts, kas pārsniedz pusi no parakstītā kapitāla;

7.3. garantijas pieteikuma iesniegšanas dienā saimnieciskās darbības veicējiem, kuriem vismaz dažiem dalībniekiem ir neierobežota atbildība par saimnieciskās darbības veicēja parādsaistībām, uzkrāto zaudējumu dēļ ir zaudēta vairāk nekā puse no sabiedrības grāmatvedības uzskaitē uzrādītā kapitāla;

7.4. attiecībā uz lieliem saimnieciskās darbības veicējiem, saskaņā ar pēdējo divu noslēgto finanšu pārskatiem, parādsaistību un pašu kapitāla bilances vērtību attiecība ir pārsniegusi 7,5 un procentu seguma attiecība, kas rēķināta pēc EBITDA (peļņas pirms procentiem, nodokļiem un amortizācijas), ir bijusi mazāka par 1,0;

7.5. ir Valsts ieņēmumu dienesta administrēti nodokļu parādi. Šo ierobežojumu nepiemēro, ja saimnieciskās darbības veicējs ir vienojies ar Valsts ieņēmumu dienestu par nodokļu parāda atmaksas grafiku un pilda šīs vienošanās nosacījumus.”

1. Izteikt 9.punktu šādā redakcijā:

„9. Atbalstu piešķir tikai par jauniem finanšu pakalpojumiem, izņemot gadījumu, ja:

9.1. tiek pagarināts šo noteikumu 8.2., 8.4. un 8.5.apakšpunktā minēto vai Latvijas Garantiju aģentūras iepriekš garantēto finanšu pakalpojumu līguma darbības termiņš; vai

9.2. tiek sniegta garantija par šo noteikumu 8.1., 8.2., 8.3. un 8.4.apakšpunktā minētajiem un esošajiem finanšu pakalpojumiem, nepiemērojot šo noteikumu 7.2., 7.3., 7.4., 7.5., 10.3. un 12.punktā minētos noteikumus, papildus šajos noteikumos ietvertajām prasībām tiek izpildīti arī šādi nosacījumi:

9.2.1. saimnieciskās darbības veicēja ar Krievijas Federācijas noteiktajām sankcijām pakļauto preču ražošanas un eksporta apjomi vai izejvielu piegādes apjomi šo preču ražošanai ir vismaz 10% apmērā no kopējā saimnieciskās darbības veicēja apgrozījuma, ja Krievijas Federācijas noteikto sankciju ietekmē tiek izbeigti piegādes vai pakalpojuma līgumi vai samazināta preces vai pakalpojuma iepirkuma cena;

9.2.2. pēc Latvijas Garantiju aģentūras atzinuma saimnieciskās darbības veicējs var atgūt ekonomisko dzīvotspēju, ja tiek īstenoti saimnieciskā darbības veicēja pārstrukturēšanas pasākumi;

9.2.3. saimnieciskās darbības veicējs uz 2013.gada 31.decembri neatbilst šo noteikumu 7.2., 7.3. vai 7.4.apakšpunktā minētajiem kritērijiem;

9.2.4. finanšu pakalpojumam tiek atlikta pamatsummas atmaksa vismaz uz vienu gadu, bet ne vairāk kā uz diviem gadiem, un, ja ir nepieciešams, tiek papildus atviegloti finansējuma atmaksas noteikumi;

9.2.5. finanšu pakalpojumam netiek palielināta procentu likme;

9.2.6. pēc Latvijas Garantiju aģentūras atzinuma finanšu pakalpojuma nodrošinājuma vērtība nav mazāka par pamatsummas un procentu maksājumu atlikuma vērtību vai kopējais ekonomiskais labums, ko aprēķina pēc neto tagadnes vērtības un ko kredītiestāde vai tās meitas sabiedrība gūst saņemot garantiju un sniedzot šo noteikumu 9.2.4.apakšpunktā minētos finansējuma atmaksas noteikumu atvieglojumus, nav pozitīvs;

9.2.7. attiecībā uz lielu saimnieciskās darbības veicēju, tā kredīta kvalitāte nav zemāka par šo noteikumu pielikumā noteikto kredīta kvalitātes klasi "Maksātspēju varētu mazināt nelabvēlīgi apstākļi".”

1. Izteikt 10.2.apakšpunktu šādā redakcijā:

„10.2. garantija sedz līdz 80 % no finanšu pakalpojuma un vienam lielajam saimnieciskās darbības veicējam vai šo noteikumu 9.2.apakšpunktā minētajam sīkam (mikro), mazam un vidējam komersantam, kura garantijas kredīta kvalitāte ir zemāka par šo noteikumu pielikumā noteikto kredīta kvalitātes klasi "Maksātspēju varētu mazināt nelabvēlīgi apstākļi", un ar to saistīto personu grupai garantētā summa nepārsniedz 1 500 000 *euro* (vai 750 000 *euro*, ja saimnieciskās darbības veicējs darbojas kravu autopārvadājumu nozarē), un garantijas termiņš nepārsniedz 5 gadus vai garantētā summa nepārsniedz 750 000 *euro* (vai 375 000 *euro,* ja saimnieciskās darbības veicējs darbojas kravu autopārvadājumu nozarē) un garantijas termiņš nepārsniedz 10 gadu;”

1. Papildināt ar 13.2 apakšpunktu šādā redakcijā:

„13.2 Šo noteikumu 9.2.apakšpunktā minētajām garantijām sīkiem (mikro), maziem un vidējiem komersantiem, kura garantijas kredīta kvalitāte ir zemāka par šo noteikumu pielikumā noteikto kredīta kvalitātes klasi "Maksātspēju varētu mazināt nelabvēlīgi apstākļi", garantijas gada prēmijas likme ir 0,75 %, ja nodrošinājuma līmenis ir augsts, 1,25 %, ja nodrošinājuma līmenis ir parasts, vai 1,5 %, ja nodrošinājuma līmenis ir zems.”

1. Papildināt ar 14.1 apakšpunktu šādā redakcijā:

„14.1 Šo noteikumu 9.2.apakšpunktā minētajām garantijām sīkiem (mikro), maziem un vidējiem komersantiem, kura garantijas kredīta kvalitāte ir zemāka par šo noteikumu pielikumā noteikto kredīta kvalitātes klasi "Maksātspēju varētu mazināt nelabvēlīgi apstākļi", un lieliem saimnieciskās darbības veicējiem subsīdijas ekvivalents ir vienāds ar 200 000 *euro* vai 100 000 *euro*, ja saimnieciskās darbības veicējs darbojas autotransporta nozarē, ja garantija ir izsniegta par šo noteikumu 10.2.apakšpunktā minēto maksimāli iespējamo garantijas apmēru un termiņu. Ja garantija ir izsniegta par mazāku apmēru vai īsāku termiņu, subsīdijas ekvivalents tiek proporcionāli samazināts.”

Ministru prezidente L.Straujuma

Ekonomikas ministrs V.Dombrovskis

Iesniedzējs:

Ekonomikas ministrs V.Dombrovskis

Vīza: Valsts sekretārs M.Lazdovskis

03.09.2014 12:32

847

Baiba Strode

67013270, Baiba.Strode@em.gov.lv